Ռեբեկա Անդրադե

**Ռեբեկա Ռոդրիգես դե Անդրադե** (, ), բրազիլացի մարմնամարզուհի, օլիմպիականկրկնակի  չեմպիոն, աշխարհի անհատական բազմամարտի հաղթող (2022) և աշխարհի կրկնակի չեմպիոն հենացատկում (2021 և 2023)։

## Կարիերա
### Վաղ կարիերա

#### 2012 թվական
Անդրադեն միջազգային մակարդակով նորամուտը նշել է Հարավային Ամերիկայի երիտասարդական առաջնությունում Կոչաբամբայում, որտեղ զբաղեցրել է առաջին տեղը բրազիլական թիմի կազմում և անհատական բազմամարտում։

#### 2013 թվական
Անդրադեն 2013 թվականի մրցաշրջանը սկսել է Նադիա Կոմանեչիի Ինվիտեյշնալ մրցաշարում Օկլահոմա Սիթիում և նվաճել է ոսկե մեդալ երիտասարդական բազմամարտում։

#### 2014 թվական
Փետրվարի ընթացքում Անդրադեն մրցաշրջանը սկսել է WOGA Classic մրցաշարում Պլեյնո (Թեխաս նահանգ) և նվաճել է ոսկե մեդալ բազմամարտում, հենացատկում և զուգափայտերի վրա, իսկ նաև արծաթե մեդալ թիմային վարժություններում, գերանի վրա և ազատ վարժություններում։ Հետո մասնակցել է երիտասարդական Պանամերիկյան առաջնությունում Արաքաջուում, որտեղ օգնել է Բրազիլիայի հավաքականին նվաճել արծաթե մեդալ թիմային մրցումներում։ Նա նաև նվաճել է արծաթե մեդալ բազմամարտում և ազատ վարժություններում՝ զիջելով Ֆլավիա Սարայիևային, ինչպես նաև ոսկե մեդալ հենացատկում, զուգափայտերի և գերանի վարժություններում։

### Մեծահասակների մրցույթներ
#### 2015 թվական
Անդրադեն նորամուտը նշել է Լյուբլյանայում կայացած Աշխարհի գավաթի խաղարկությունում, որտեղ նվաճել է բրոնզե մեդալ զուգափայտերի վրա՝ զիջելով Իզաբելա Օնիշկոյին և Յոնե Ադլերտեգին։ Այնուհետև գնացել է Համաշխարհային մարտահրավերի փուլին Սան Պաուլուում և նվաճել է արծաթե մեդալ հենացատկում, իսկ զուգափայտերի վրա զբաղեցրել է 7-րդ տեղը։

#### 2016 թվական
Անդրադեն մասնակցել է Դոհայի Աշխարհի գավաթին և նվաճել է արծաթե մեդալ զուգափայտերի վրա՝ զիջելով Յոնա Ադլերտեգին։

2016 թվականի Օլիմպիական խաղերում Ռեբեկա Անդրադեն եզրափակիչում օգնել է Բրազիլիայի թիմին հասնելու թիմային եզրափակիչ՝ զբաղեցնելով 5-րդ տեղը, իսկ անհատական բազմամարտում երրորդ տեղը՝ զիջելով ամերիկացի մարմնամարզուհիներ Սիմոնե Բայլսին և Ալեքսանդրա Ռայսմանին։ Թիմային եզրափակիչում Ռեբեկան ընկել է ազատ վարժությունները կատարելու ժամանակ, և բրազիլական թիմը դարձել է 8-րդը։ Անհատական բազմամարտում նա 11-րդն էր։

#### 2020—2021
Բաքվում 2020 թվականի Աշխարհի գավաթին Անդրադեն որակավորման փուլում զբաղեցրել է 3-րդ տեղը զուգափայտերի վրա՝ Ֆան Յիլինից և Անաստասիա Իլյանկովայից հետո և 2-րդ տեղը՝ գերանի վրա՝ Ուրարա Ասիկավայից հետո՝ դուրս գալով մրցաշարի եզրափակիչ։ Սակայն մրցաշարի եզրափակիչը չեղարկվել է Ադրբեջանում COVID-19-ի համաճարակի պատճառով։ Հուլիսին Անդրադեն և շատ Օլիմպիական խաղերի այլ թեկնածուներ մեկնեցին Պորտուգալիա, քանի որ Բրազիլիայում COVID-19-ի համաճարակի անկայուն վիճակի և փակ մարզադահլիճների պատճառով նրանք չէին կարողանում վերադառնալ մարզումներին։ 2020 թվականին դեկտեմբերի նրա COVID-19-ի թեստը դրական է եղել, բայց հիվանդությունն անցել է առանց նշանների։

Ռեբեկա Անդրադեն վերադարձել է մրցումներին 2021 թվականի Պանամերիկյան առաջնությունում։ Ոսկե մեդալը նվաճել է բրազիլական թիմը՝ Ռեբեկա Անդրադե, Կրիստալ Բեզերրա, Աննա Լուիզա Լիմա, Լոռան Օլիվեյրա և Ջուլիա Սոարես։ Ռեբեկան նվաճել է ոսկե մեդալ բազմամարտում։ Այս արդյունքը նրան և Լյուսիանա Ալվարադոյին Օլիմպիական խաղերի ուղեգիր է շնորհել։

2020 թվականի Տոկիոյի Օլիմպիական խաղերում Ռեբեկա Անդրադեն դարձել է անհատական բազմամարտի արծաթե մեդալակիր։ Սա Բրազիլիայի պատմության մեջ առաջին մեդալն է սպորտային մարմնամարզությունում։

Հենացատկում Ռեբեկա Անդրադեն նվաճել է Օլիմպիական ոսկե մեդալ՝ այսպիսով դառնալով Բրազիլիայի պատմության մեջ առաջին Օլիմպիական չեմպիոնը սպորտային մարմնամարզությունում։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բրազիլացի օլիմպիական չեմպիոններ
Կատեգորիա:Սպորտային մարմնամարզության աշխարհի չեմպիոններ